Document ID: /roh_data/filtered/fineweb-2-filterrobots_roh.jsonl.gz/49445

A Martina è la gievgia a bun’ura in camiun cun betun sa derschì, il manischunz da 44 onns è vegnì serrà en il camiun ed è sa blessà, scriva la Polizia chantunala. Cun blessuras mez-grevas è il manischunz vegnì transportà en l’ospital a Scuol.
Sin in plazzal da la via d’Engiadina era il camiun da viadi sin in tschancun da via provisoric. Pervi dal pais dal camiun, saja il trassé provisoric glischnà e sfundrà en l’En. En il medem mument è il camiun sa derschì. La via è stada serrada per pliras uras.
RR novitads 16:00